༼གྲངས་རིག་ཚིག་མཛོད༽དུ་ཡོད་པ་མ་ཟད་ང་ཚོས་དུས་ཡུན་རིང་པོར་བཀོལ་ནས་གཏན་འཇགས་ཡོང་ཡོད་པ་ལས་གཞན།རྒྱ་ཆེའི་དགེ་སློབ་ཚང་མས་ཁས་ལེན་པའི་མིང་ཚིག་སྐོར་ཞིག་སྒྱུར་པ་པོས་རང་འདོད་ལྟར་བསྒྱུར་བཅོས་བྱས་ཡོད་པ་སྟེ།དཔེར་ན།སྔོན་ཆདལ་རི་མོ་དངལ་དཔེ་རིས་ཞེས་བསྒྱུར་ཞིང་།དེ་ཚོ༼གྲངས་རིག་ཚིག་མཛོད༽དུའངལ་རི་མོ་དང་།ལ་དཔེ་རིས་གཞི་འཛིན་གྲངས་ཞེས་བཀོད་ཡོད།འོན་ཀྱང་ཉེ་བའི་ལོ་འགའི་རིང་ལ་གྲངས་རིག་བསླབ་གཞིའི་ཁྲོད་དུལ་དཔེ་རིས་དངལའང་དཔེ་རིས་ཞེས་བསྒྱུར་ཡོད།དེ་ལྟར་བསྒྱུར་ན་རྙོག་རྫོབ་ལས་དགེ་མཚན་ཅི་ཡང་མེད་ལ།མིང་ཚིག་ཚད་ལྡན་ཡོང་བའི་རྩ་དོན་ལའང་གཏན་ནས་མི་མཐུན།དེ་ནསལ་སྔོན་ཆད་སྐོར་ཞེས་བསྒྱུར་ཡོད་པ་སྟེ།༼གྲངས་རིག་ཚིག་མཛོད༽དུལ་འབྲེལ་བ་ཡོད་པའི་མིང་ཚིག་ལྔ་བཅུ་ལྷག་ཡོད་པ་ནིལ་མཉམ་བྱ་སྐོར་དང་།ལ་སྐོར་སྒྲིག་ཅེས་བཀོད་ཡོད་པ་སོགས་ལྟ་བུ།ད་ལྟལ་ཚོ་ཞེས་སྒྱུར་བཞིན་ཡོད།སྐབས་འདིར་བལྟས་པ་ཙམ་གྱིས་ཧ་ཅང་བཟང་སྙམ་མོད།འོན་ཀྱང་དེ་ལྟར་བསྒྱུར་ནས་མིང་ཚིག་གཅིག་གྱུར་བྱས་ན།ང་ཚོའི་གྲངས་རིག་ཚིག་མཛོད་དུལ་འབྲེལ་བ་ཡོད་པའིསོགས་མིང་ཚིག་ལྔ་བཅུ་ལྷག་ཡོད་པ་ཐམས་ཅད་རྩ་སློག་བྱ་དགོས་པ་དང་།དེར་བསྟུན་ན་མཐོ་འབྲིང་གི་སྡོམ་རྩིས་ལསའདི་ངེས་པར་དུ་ཚོ་གྲངས་ལྟར་བསྒྱུར་དགོས།དེ་ང་ཚོས་སྔོན་ཆད་མཐོ་འབྲིང་གིལ་ཚོ་གྲངས་ཞེས་གཏན་ལ་ཕབ་ཟིན་པ་དང་གཅིག་མཐུན་དུ་གྱུར་བས།རྙོག་དྲ་ཆེན་པོ་བཟོས་ཡོད།ནི་གྲངས་རིག་བརྡ་ཆད་ཅིག་མིན་མོད།འོན་ཀྱང་གྲངས་རིག་བསླབ་གཞི་རུ་ག་ས་གར་བཀོལ་བཞིན་ཡོད།ད་ལྟལ་ཚུགས་ཐུབ་ཅེས་སྒྱུར་བཞིན་ཡོད།དེ་ལའང་ང་རང་མི་འཐད་དེ།དེར་གྲུབ་བམ་གྲུབ་ཐུབ་ཅེས་བསྒྱུར་ན་བཟང་སྙམ།རྒྱུ་མཚན་ནི་ང་ཚོའི་གྲངས་རིག་ཚིག་མཛོད་དུལ་ཚུགས་ཐུབ་གྲངས་དངལ་ཕན་ཚུན་ཚུགས་ཐུབ་ཅེས་བསྒྱུར་ཡོད་པས་རྙོག་དྲ་འབྱུང་སླ་ཞིང་།དེ་ལྟར་བསྒྱུར་ན་མཐོ་འབྲིང་གི་གྲངས་རིག་འདེམས་སྦྱོང༼དམའ་རིམ་གྲངས་ཀྱི་རྣམ་བཤད་ཀྱི་འཇུག་སྒོ༽དང་སློབ་ཆེན་གྱི༼དམའ་རིམ་གྲངས་ཀྱི་རྣམ་བཤད༽བསླབ་དེབ་གཉིས་ཁྲིད་ཐབས་མེད།དེ་ལྟར་འུ་ཚུགས་ཀྱིས་བསྒྱུར་ཡོད་པའི་དཔེ་ད་རུང་མང་པོ་འདྲེན་རྒྱུ་ཡོད་ཀྱང་འདིར་མི་བརྗོད།དེང་སང་གི་ཡིག་སྒྱུར་ཐ་སྙད་ནི་ལོ་རེ་དང་དེབ་རེ་བསྒྱུར་བ་དང་འགྱུར་བཞིན་ཡོད་པས།བསླབ་དེབ་ཁྲིད་མཁན་གྱི་དགེ་རྒན་རྣམས་ཀྱིས་སྡུག་སྐད་འབྱིན་པ་ལས་ཐབས་ཅི་ཡང་མེད།དེའི་ཕྱིར།ང་ཚོས་འོས་ཤིང་འཚམ་པའི་སྒྱུར་སྲོལ་ལས་བྱུང་བའི་ཐ་སྙད་དག་གཏན་ཚིགས་དང་བཅས་པའི་སྒོ་ནས་གཏན་འབེབས་བྱ་རྒྱུ་དང་།གཏན་ལ་ཕབ་རྗེས་ཡིག་སྒྱུར་བྱེད་མཁན་གྱིས་བཀོལ་སྤྱོད་བྱེད་མིན་དེ་ལྗོངས་ཞིང་ལྔའི་བསླབ་གཞི་ཞིབ་བཤེར་ཨུ་ཡོན་ལྷན་ཁང་གིས་ནན་ཏན་གྱིས་ལྟ་རྟོག་བྱས་ནས་སྒྱུར་སྲོལ་ངན་པ་དེ་དག་རྩ་བ་ནས་བཀག་སྟེ་སྔར་གྱི་ཚད་ལྡན་ཐ་སྙད་རྣམས་སླར་གསོ་བྱེད་དགོས།སྤྱིར་མིང་ཚིག་གཅིག་གི་སྒྱུར་སྲོལ་དེ་སློབ་ཆུང་ནས་སློབ་འབྲིང་།དེ་ནས་སློབ་ཆེན།ཡང་ན་དེའི་ཡན་ཆད་ཀྱི་ཤེས་བྱའི་མ་ལག་ཏུ་བཞག་སྟེ་བཀོལ་སྤྱོད་དང་བསམ་བློ་གང་ལེགས་བཏང་ནས་གཏན་ལ་ཕབ་ན།ད་གཟོད་མིང་ཚིག་ཅུང་ཚད་ལྡན་ཡིན་པ་དང་།འགལ་ཟླ་ཆེན་པོ་མེད་པས།བོད་ཀྱི་སློབ་གྲྭ་ཆུང་འབྲིང་གི་སློབ་མ་ཚོས་གྲངས་རིག་དོན་སྤྱིའི་གོ་བ་ལེན་པ་དང་རྗེས་མཐུད་བསླབ་ཚན་སྦྱང་པར་ཞབས་འདེགས་ལེགས་པོ་བྱེད་ཐུབ་སྙམ་མོ།།